**שמואל בן משה** (נולד בכ"ד באייר תש"ו, 25 במאי 1946) הוא קצין צה"ל במילואים בדרגת תת-אלוף. שירת בחיל השלישות וזכה לצל"ש הרמטכ"ל על פועלו במלחמת יום הכיפורים. כיום משמש בן משה כמנכ"ל חברת "אלרוב נדל"ן ומלונאות".

ביוגרפיה
--------

בן משה עלה לארץ מעיראק עם הוריו בשנת 1949. המשפחה השתקעה בפרדס חנה ובן משה התחנך בבית הספר "אלונים" שבמקום. הוא התגייס לצה"ל ב-1964, סיים קורס קציני שלישות ושירת כקצין שלישות בחטיבה סדירה ובאוגדה סדירה וכקצין שלישות פיקודי. עבר קורס צניחה, למד בפו"ם ובמב"ל.

### מלחמת יום הכיפורים

במלחמת יום הכיפורים היה בן משה קצין השלישות של חטיבה 188 (עוצבת ברק). זמן קצר לאחר תחילת המלחמה הגיעו למחנה נפח ארבעה טנקים פגועים, ששימשו אחר כך בסיס לבניית הכוח של המ"פ צביקה גרינגולד ("כוח צביקה") ואוישו מחדש בצוותים על ידי גרינגולד ובן משה.

במהלך הלילה ובבוקר יום א' ה-7 באוקטובר 1973, היה בן משה בחמ"ל החטיבה במחנה נפח. אל"ם בן שהם מפקד החטיבה, ביקש מבני קצין, שהיה קצין האג"ם להגיע לצומת המזבלה ולהצטרף לטנק המח"ט.

בשעות אחר הצהריים של אותו היום, פנה בן משה אל אל"ם אורי אור מפקד חטיבה 679 בבקשה להיכנס עם חוליית הפינוי לציר צינור הנפט כדי לפנות את מפקדי החטיבה מהקרב על נפח (בן שהם וקצין). אור דחה את הפינוי עד ניקוי אזור נפח מסורים[דרוש מקור][דרושה הבהרה].

סייע ליוסי בן חנן ושמואל אסקרוב להקים את כוח בן-חנן שמנה 11 צוותים.

חטיבה 188 נפגעה קשה בקרבות הבלימה והתקפת הנגד הישראלית ברמת הגולן ואיבדה את רוב מפקדיה. בן משה היה בין הקצינים שפעלו לשיקומה וכן עמד בקשר עם משפחות שכולות ופצועים בבתי החולים.

### הקשיים בהקמת החטיבה

אחרי פציעתו של סא"ל יוסי בן חנן בתאריך 12.10.73, בן משה נפגש עם אלוף הפיקוד האלוף יצחק חופי וביקש לבטל את פקודת גיסות השריון לרדת לקסטינה עם לוחמי החטיבה שברשותו.

בן משה אמר לאלוף הפיקוד "המסגרות בשטח פועלות ויש בכוחנו להקים את החטיבה מחדש".

אלוף הפיקוד קיבל את בקשתו של בן משה לא לרדת לקסטינה ואישר לשקם את החטיבה במרחב רמת הגולן.

בן משה נסע לפיקוד עם עוזר קצין השלישות במילואים עו"ד מנשה ענתר.

בחמ"ל הפיקוד החטיבה הייתה מחוקה מסד"כ הפיקוד.

אחרי פציעתו של סא"ל יוסי בן חנן בתאריך 12.10.73, בן משה נפגש עם אלוף הפיקוד האלוף יצחק חופי וביקש לבטל את פקודת גיסות השריון לרדת לקסטינה עם לוחמי החטיבה שברשותו.

בן משה אמר לאלוף הפיקוד "המסגרות בשטח פועלות ויש בכוחנו להקים את החטיבה מחדש".

אלוף הפיקוד קיבל את בקשתו של בן משה לא לרדת לקסטינה ואישר לשקם את החטיבה במרחב רמת הגולן.

בן משה נסע לפיקוד עם עוזר קצין השלישות במילואים עו"ד מנשה ענתר.

בחמ"ל הפיקוד החטיבה הייתה מחוקה מסד"כ הפיקוד.

סא"ל יאיר נפשי, מג"ד 74 של חטיבה 188 נלחם בגזרה הצפונית. כאשר גזרת רמת הגולן פוצלה לשניים הוא סופח לחטיבה 7. סא"ל נפשי סיפר לאביגדור בן-גל, מפקד חטיבה 7, שבן משה, קצין השלישות החטיבתי של 188, מחזיק בצוותים כולל צוותי טנקים של גדוד 74. כתוצאה מכך פקד בן-גל על בן משה לספח את החיילים הנותרים של חטיבה 188 אליו. בן משה סירב, ועקב כך בן-גל עצר אותו. במשפט שהתקיים בפני סגן מפקד האוגדה תא"ל מנחם אבירם (מן), גיבה אבירם את בן משה והתיר לו להמשיך בפעילותו.

למרות שהחטיבה ירדה מסד"כ פיקוד הצפון הצליח שיקומה. החטיבה החלה את המלחמה עם 2 גדודים סדירים (53 ו-74) וסיימה את המלחמה עם 3 גדודים סדירים (53, 74 ו-71).

על בנייתה מחדש של חטיבת "ברק" הוענק לבן משה צל"ש. בצל"ש נכתב: "במלחמת יום הכיפורים שימש רס"ן בן משה כמפקד שלישות חטיבתי. עם פרוץ המלחמה עסק באיתור נפגעי יחידתו ובחילוצם. יחד עם קציני מטה אחרים, נרתם לארגון כוחות חדשים של צוותי טנקים ושליחתם במהירות בחזרה לקרב. במעשיו אלה גילה יוזמה, תושייה ודבקות במשימה".

### קצין שלישות פיקודי של פיקוד הצפון

שמואל בן משה, קשל"פ צפון (עומד מימין), בטקס פרידה מרב-אלוף רפאל איתן (במרכז התמונה) ברמת הגולן, בגבעה שבה לחם איתן במלחמת יום הכיפורים (1983)
שמואל בן משה, קשל"פ צפון (בצד ימין בתמונה), במסדר סיום תפקידו של האלוף אביגדור בן-גל (שני מימין) כאלוף פיקוד הצפון (1981)
בשנת 1981 בן משה מונה על ידי אלוף פיקוד הצפון דאז, אביגדור בן-גל, לקצין שלישות פיקוד הצפון, והעלה את בן משה לדרגת אלוף-משנה. בתפקיד זה שימש בן משה גם בזמן מלחמת שלום הגליל. במהלך שירותו זה אירע אסון צור הראשון בו קרס בניין הממשל הצבאי הישראלי בצור שבלבנון, וכתוצאה מכך נהרגו 76 חיילי צה"ל ואנשי כוחות הביטחון. לקחי מלחמת יום הכיפורים בתחום השלישות באו לידי ביטוי בטיפול באסון צור הראשון. בזכות נוכחותם שם זוהו כל הנפגעים בתוך מספר שעות והתקבל מידע מלא בדבר החיילים שנהרגו ואלו שנותרו בחיים.

במסגרת תפקידו של בן משה כראש ענף תורה בחיל השלישות נרתם בן משה לכתיבת "ספר השליש" שבו מרוכזת כיום כל תורת השלישות הצה"לית לשגרה ולחירום. הספר מתעדכן מדי פעם ומשמש כיום בעבודתם של סגלי שלישות.

תפקידו האחרון של בן משה בצה"ל היה ראש חטיבת כוח האדם של מפקדת חילות השדה.

לאחר שחרורו מצה"ל
-----------------

לאחר שחרורו מצה"ל התמנה בן משה למנכ"ל קניון השרון בנתניה של חברת אל-רוב. בהמשך מילא בן משה תפקידים שונים בחברת אל-רוב, והיה מנכ"ל "אל-רוב נדל"ן ומלונאות בע"מ". בשנת 2009 מונה על ידי אלפרד אקירוב, יו"ר אל-רוב, לתפקיד מנכ"ל חברת האם אל-רוב ישראל.

בתאריך 7 במאי 2007 נפתחה שדרת ממילא בירושלים.

ציונים לשבח
-----------

* **ציון לשבח** הוענק לבן משה על ידי הרמטכ"ל במסגרת תפקידו כקצין שלישות חטיבה 188 חטיבת טנקים סדירה ברמת הגולן במלחמת יום הכיפורים.
* **תעודת הוקרה** הוענקה לבן משה על ידי משטרת ישראל במסגרת תפקידו כמנכ"ל קניון השרון בעקבות התנהלות בפיגוע חבלני בכניסה לקניון השרון בתאריך 18 במאי 2001.

חיים אישיים
-----------

בן משה נשוי ליהודית ואב לשלושה ילדים: עדי, טל ורן. הוא בעל תואר ראשון בהיסטוריה ותואר שני במדעי המדינה.

ראו גם
------

* חטיבה 188 במלחמת יום הכיפורים

לקריאה נוספת
------------

 פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא יש לכתוב את הספרים לפי המקובל, כנ"ל לגבי פרסומים ב"במחנה".
* בעוז רוחם – עיטורי הגבורה העוז המופת וצל"ש הרמטכ"ל – תש"ח - תשנ"ח. צל"ש הרמטכ"ל ספטמבר 1972 מרדכי גור רב-אלוף ראש המטה הכללי עמ' 293.
* ברק – רמת הגולן מלחמת יום הכיפורים – אוק' 1979 צל"ש רמטכ"ל עמ' 251
* צה"ל בחילו – אנציקלופדיה לצבא ולביטחון רביבים הוצאה לאור – מהדורת ספרית מעריב חיל השלישות עיטור לשליש עמ' 98–99
* אנשי חיל – סיפורו של חיל השלישות. הוצא לאור על ידי ענף תורה במקשל"ר עמ' 46–47.
* אני נשבע – אביגדור קהלני – שיחות אישיות עם לוחמים על מלחמת יום הכיפורים עמ' 253–255.
* על בלימה – סיפורה של חטיבה 188 במלחמת יום הכיפורים – ספריית מעריב 2009 – אבירם ברקאי.
* שריון – ביטאון עמותת השריון גיליון מס' 10 דצמבר 2000. משפחת חטיבת 188 במלחמת יום הכיפורים תא"ל (מיל') שמואל בן משה עמ' 22–24.
* עיתון מעריב – סופשבוע 19.11.82 – אסון צור הראשון.
* במחנה – עיתון חיילי ישראל גיליון מס 40–41 23 באוגוסט 1995 – ספר השיאים של צה"ל עמ' 84–85.
* במחנה – עיתון חיילי ישראל גיליון מס' 31 14.05.198 – שליש ספסל הלימודים.
* במחנה – עיתון חיילי ישראל גיליון מס' 4 24 בספטמבר 1975 – הצל"שים – סיפורי הקרב של הלוחמים שקיבלו צלש"ים מהרמטכ"ל על מעשיהם במלחמה ולאחריה.
* במחנה - עיתון חיילי ישראל, גיליון מיוחד ליום חיל השלישות - מפגשים מהסוג השלישותי - עמ' 22–23.
* במחנה - עיתון חיילי ישראל, גיליון אוקטובר 2013 - 40 עיטורים וצל"שים נבחרים - במלחמת יום הכיפורים הצליח תא"ל (מיל') שמואל בן משה לשקם את חטיבה 188 המפורקת, על יוזמה ודבקות במשימה הוענק לו צל"ש הרמטכ"ל. עמ' 42–43.
* מפי הגבורה - המכללה הבין זרועית לפיקוד ולמטה - פרויקט "מפי הגבורה" לציון 40 שנה למלחמת יום הכיפורים - הראיון בספר מספר סיפור אישי ואת זווית המרואיין.
* דיוקן - הקרב שלא נגמר - 40 שנה למלחמת יום הכיפורים, גיליון מיוחד - עמ' 32–36.
* במחנה - עיתון חיילי ישראל, גיליון יוני 2013 - צומת גיבור - הגיבורים של מלחמת יום הכיפורים - עמ' 54–55
* חי על הגבול – רפי נוי – שמוליק קצין וג'נטלמן עמוד 193 עד עמוד 195.
* 50 שנים לחטיבה 188 – תא"ל במי' שמואל בן משה קשל"ח 188 במלחמת יום הכיפורים
* פורום המעסיקים – "במסגרת שבוע מנהלים מעוררי השראה" שמואל בן משה.
* זוכרים – מפקדים למען ביטחון ישראל 28 באפריל 2020 – שמואל בן משה.
* ערב עיון לזכרו של מח"ט 188 אל"ם יצחק בן שוהם ז"ל – 27.10.20 – שמואל בן משה.
* הספד לזכרה של אתי בן שהם – 27 בפברואר 2020 – שמואל בן משה.

קישורים חיצוניים
----------------

ויקישיתוף מדיה וקבצים בנושא **שמואל בן משה** בוויקישיתוף
* **שמואל בן משה - ראיון** מתוך שבוע ניהול מעורר השראה **בפורום המעסיקים והמנהלים של ישראל - ניהול באפס טעויות**
* רס"ן שמואל בן משה, באתר הגבורה
* שמואל בן משה - ראיון מתוך הסרט "סיפורה של חטיבת ברק", סרטון באתר יוטיוב
* שמואל בן משה בריאיון לגלי צה"ל 1 ביולי 2003 - על סיפורה של חטיבה 188 במלחמת יום הכיפורים
* שמואל בן משה בריאיון לקול ישראל 21 בספטמבר 2003 - על סיפורה של חטיבה 188 במלחמת יום הכיפורים
* מכתב תודה לבן משה מאלוף פיקוד הצפון אביגדור בן-גל על ארגון אירוע הפנינג באוגוסט 1981, לתושבי קריית שמונה וסביבותיה, תושבי הקיבוצים והמושבים בצפון, כדי להעלות את מצב רוחם לאור ההפגזות הרבות ששיבשו את מהלך החיים השוטף.
* בחדרי חרדים - ראיון מיוחד עם שמואל בן משה, מנכ"ל אל-רוב ישראל - 22 בדצמבר 2011

הערות שוליים
------------

1. ↑  אתר למנויים בלבד עופר אדרת, היסטוריונים דוחים את הטענות לפברוק סיפור הגבורה של "כוח צביקה" במלחמת יום הכיפורים, באתר הארץ, 30 באוקטובר 2016
2. ↑  מיכל הולצמן, קניונתניה, מעריב, 28 בפברואר 1989
3. ↑  אבי שאולי, ‏107 אלף שקל בחודש למנכ"ל אלרוב נדל"ן הנכנס רון גלר, באתר גלובס, 20 במאי 2009
4. ↑  יוסי ניסן, ‏אלפרד אקירוב יחדל לכהן כמנכ"ל אלרוב ישראל; מחליפו יהיה שמואל בן משה בשכר שנתי של 1.5 מיליון שקל, באתר גלובס, 26 במאי 2009